open-index/open-wikipedia-markdown huggingface dataset:
Φιλώτας Καζάζης

Ο **Φιλώτας Καζάζης** (1918 - Αύγουστος 2011) ήταν Έλληνας οικονομολόγος και ευρωβουλευτής.

## Βιογραφικά στοιχεία
Γεννήθηκε στη Θεσσαλονίκη και σπούδασε στην ΑΣΟΕΕ.  
Από το 1977 ως το 1981 ήταν πρόεδρος του Συνδέσμου Bιομηχανιών Βορείου Ελλάδος (ΣΒΒΕ). Την ίδια περίπου περίοδο διετέλεσε αντιπρόεδρος του ΣΕΒ.

## Πολιτική σταδιοδρομία
Εξελέγη ευρωβουλευτής με τη Νέα Δημοκρατία στις ευρωεκλογές του 1981, υπηρετώντας ως το 1984..
Ήταν επίσης επίτιμος πρόξενος της Φινλανδίας στη Θεσσαλονίκη, από το 1972 ως το 1983.

Απεβίωσε σε ηλικία 93 ετών το 2011.

## Παραπομπές


Κατηγορία:Ευρωβουλευτές εκλεγμένοι με τη Νέα Δημοκρατία
Κατηγορία:Έλληνες οικονομολόγοι
Κατηγορία:Ευρωβουλευτές της Ελλάδας εκλεγμένοι την περίοδο 1981-1984
Φραγκίσκος Δ΄ Γκοντζάγκα

O **Φραγκίσκος Δ΄ Γκοντζάγκα** (, 7 Μαΐου 1586 - 22 Δεκεμβρίου 1612) από τον Οίκο των Γκοντζάγκα, ήταν δούκας της Μάντοβας και Δούκας του Μομφερράτου (1612).

## Βιογραφία
Γεννήθηκε στη Μάντουα και ήταν ο πρωτότοκος γιος του Βιντσέντσο Α΄ και της Ελεονώρας των Μεδίκων, κόρης του Φραγκίσκου Α΄ μεγάλου δούκα της Τοσκάνης.

Ο πατέρας του ήταν προστάτης των Τεχνών. Στην Αυλή του ήταν αρχιμουσικός ο συνθέτης Κλαούντιο Μοντεβέρντι, ο οποίος το 1607 αφιέρωσε την όπερά του *Ο Ορφέας* στον Φραγκίσκο Δ΄. Τον Φεβρουάριο του 1612 απεβίωσε ο πατέρας του και τον διαδέχθηκε, αλλά απεβίωσε δέκα μήνες αργότερα, το Δεκέμβριο του ίδιου έτους. Ήταν 26 ετών. Τον διαδέχθηκε ο επόμενος αδελφός του Φερδινάνδος.

## Οικογένεια
Το 1608 νυμφεύτηκε τη Μαργαρίτα, κόρη του Καρόλου-Εμμανουήλ Α΄ δούκα της Σαβοΐας και είχε τέκνα:
* Μαρία 1609-1660, παντρεύτηκε τον Κάρολο των Γκοντζάγκα-Νεβέρ, δούκα του Μαγιέν (2ο εξάδελφο του πατέρα της).

## Πρόγονοι


## Τιμές και Διακρίσεις
* μέγας μάγιστρος του Τάγματος του Σωτήρος.

## Παραπομπές


Κατηγορία:Οίκος των Γκοντζάγκα
Κατηγορία:Δούκες της Μάντοβα
Κατηγορία:Δούκες του Μομφερράτου
Φερδινάνδος Γκοντζάγκα

O **Φερδινάνδος**, ιταλ. *Ferrante I*, (26 Απριλίου 1587 - 29 Οκτωβρίου 1626) από τον Οίκο των Γκοντζάγκα, ήταν δούκας της Μάντοβας και Δούκας του Μομφερράτου (1612 - 1626).

## Βιογραφία
Γεννήθηκε στη Μάντοβα και ήταν ο δεύτερος γιος του Βικέντιου Α΄ και της Ελεονώρας των Μεδίκων, κόρης του Φραγκίσκου Α΄ μεγάλου δούκα της Τοσκάνης.

Το 1607 ορίστηκε καρδινάλιος, όντας 20ετής. Το Φεβρουάριο του 1612 απεβίωσε ο πατέρας του και τον διαδέχθηκε ο μεγαλύτερος αδελφός του Φραγκίσκος Δ΄ ως δούκας της Μάντοβας και του Μονφεράτου. Δέκα μήνες αργότερα, το Δεκέμβριο του ίδιου έτους ο αδελφός του απεβίωσε· ο Φερδινάνδος εγκατέλειψε την εκκλησιαστική του σταδιοδρομία και έγινε δούκας της Μάντοβας και του Μονφεράτου.

Το 1616 νυμφεύτηκε μυστικά την Καμίλα Φαά, αλλά τη διαζεύχθηκε το ίδιο έτος. Γιος τους ήταν ο Φραγκίσκος, αλλά επειδή ο γάμος ήταν μοργανατικός, δεν μπορούσε να διαδεχθεί τον πατέρα του. Το επόμενο έτος ο δούκας νυμφεύτηκε την Αικατερίνη των Μεδίκων.

Το 1626 απεβίωσε ο Φερδινάνδος και τον διαδέχθηκε ο νεότερος αδελφός του Βικέντιος Β΄. Ο γιος του Φραγκίσκος, το 1630 κατά την πολιορκία της Μάντοβας, απεβίωσε από λοιμό ή φονεύθηκε. Η Καμίλα Φαά επέστρεψε στο σύζυγό της που την έδιωξε και έγινε μοναχή. Τη δραματική ζωή της την έκανε έργο ο Πάολο Τζιακομέτι.

## Οικογένεια
Το 1616 νυμφεύτηκε μυστικά την Καμίλλα Φαά ντι Μπρούνο σε μοργανατικό γάμο και είχε τέκνο:
* Φραγκίσκος-Υάκινθος-Θεόδωρος-Ιωάννης 1616-1630, απεβίωσε 14 ετών. Ήταν κύριος του Μπιαντζέ και προνομιακός ιερέας του μεγάλου αβαείου Πολιρόνε των Βενεδικτίνων στη Μάντοβας.

Το 1617 νυμφεύτηκε την Αικατερίνη των Μεδίκων, κόρη του Φερδινάνδου Α΄ μεγάλου δούκα της Τοσκάνης· δεν απέκτησαν απογόνους.

## Πρόγονοι


## Τιμές και Διακρίσεις
* μέγας μάγιστρος του Τάγματος του Σωτήρος.
* ιππότης του Τάγματος του Αγ. Ιωάννου της Μάλτας.

## Παραπομπές


Κατηγορία:Οίκος των Γκοντζάγκα
Κατηγορία:Δούκες της Μάντοβα
Κατηγορία:Ιταλοί καρδινάλιοι
Κατηγορία:Δούκες του Μομφερράτου
Ναόμι Χάρις

H **Ναόμι Χάρις** (*Naomie Harris*, 6 Σεπτεμβρίου 1976) είναι Αγγλίδα ηθοποιός.

## Βιογραφία
Γεννήθηκε το 1976 στο Λονδίνο και έχει καταγωγή από την Τζαμάικα. Σπούδασε υποκριτική στο Anna Scher Theatre του Λονδίνου και στο Old Vic του Μπρίστολ. 

## Καλλιτεχνική πορεία
Έχει γίνει γνωστή από τον ρόλο της *Τία Ντάλμα* σε δύο ταινίες των Πειρατών της Καραϊβικής, το *[[Οι πειρατές της Καραϊβικής: Το σεντούκι του νεκρού]]* του 2006 και το *[[Οι πειρατές της Καραϊβικής: Στο τέλος του κόσμου]]* του 2007.

Επίσης, έχει παίξει σε δύο ταινίες Τζέιμς Μποντ, στο *[[Skyfall]]* του 2012 και στο *[[Spectre (ταινία)|Spectre]]* του 2015, όπου υποδύθηκε την Ιβ Μανιπένι.

Το 2016 έπαιξε στην ταινία *[[Moonlight (ταινία)|Moonlight]]* και κέρδισε το βραβείο Satellite B' Γυναικείου ρόλου, ενώ προτάθηκε για Όσκαρ, Χρυσή Σφαίρα και BAFTA Β' Γυναικείου ρόλου.

## Παραπομπές


Κατηγορία:Αγγλίδες ηθοποιοί κινηματογράφου
Κατηγορία:Αγγλίδες ηθοποιοί τηλεόρασης
Βιντσέντσο Β΄ Γκοντζάγκα

O **Βιντσέντζο Β΄**, ιταλ. *Vincenzo II*, (7 Ιανουαρίου 1594 - 25 Δεκεμβρίου 1627) από τον Οίκο των Γκοντζάγκα, ήταν δούκας της Μάντοβας και Δούκας του Μομφερράτου (1626 - 1627).

## Βιογραφία
Ήταν ο τρίτος γιος του Βικέντιου Α΄ και της Ελεονώρας των Μεδίκων, κόρης του Φραγκίσκου Α΄ μεγάλου δούκα της Τοσκάνης.

Το Φεβρουάριο του 1612 απεβίωσε ο πατέρας του και τον διαδέχθηκε ο μεγαλύτερος γιος Φραγκίσκος Δ΄ ως δούκας της Μάντοβας και του Μονφεράτου. Δέκα μήνες αργότερα, το Δεκέμβριο του ίδιου έτους ο Φραγκίσκος Δ΄ απεβίωσε χωρίς άρρενες απογόνους και ανέλαβε ο δεύτερος αδελφός Φερδινάνδος. Τότε ο Βικέντιος Β΄ έγινε καρδινάλιος. Το 1616 εγκατέλειψε την εκκλησιαστική του καριέρα για να νυμφευτεί τη μακρινή του συγγενή  Ισαβέλα Γκοντζάγκα. Ο Φερδινάνδος απεβίωσε το 1626 χωρίς νόμιμους απογόνους και έτσι ανέλαβε ο Βικέντιος Β΄ ως δούκας της Μάντοβας και του Μονφεράτου.

Τέσσερις μήνες μετά περιεβλήθη και επίσημα το αξίωμά του από τον Φερδινάνδο Β΄ των Αψβούργων-Αυστρίας. Δεν είχε νόμιμα τέκνα για να τον διαδεχθούν και είχε επίγνωση της ασταθούς υγείας του. Ο πλησιέστερος άρρην συγγενής ήταν ο εξάδελφος του πατέρα του Κάρολος Γ΄ δούκας του Νεβέρ, που ήταν 47 ετών και νυμφευμένος. Αλλά το δουκάτο ήταν υποτελές στους Αψβούργους της Αυστρίας, που καθόριζαν τη διαδοχή. Ο Βικέντιος Β΄ για να εξασφαλίσει τη διαδοχή στον Οίκο του, πάντρεψε το 1627 την ανιψιά του Μαρία, κόρη του προαποβιώσαντος αδελφού του Φραγκίσκου Δ΄ και μόνη απόγονο του Βικέντιου Α΄, με τον γιο του Καρόλου Γ΄, τον Κάρολο που ήταν 18 ετών και άγαμος. Απεβίωσε την ημέρα του γάμου τους. 

Τον διαδέχθηκε ο Κάρολος Γ΄ του Νεβέρ, ως Κάρολος Α΄ της Μάντοβας, αλλά αντέδρασε σε αυτό ο τρίτος εξάδελφος του Βικέντιου Β΄ ο Καίσαρ Β΄ Γκοντζάγκα, δούκας της Γκουαστάλα και ο Φερδινάνδος Β΄ των Αψβούργων-Αυστρίας. Προκλήθηκε ο Πόλεμος για τη Διαδοχή της Μάντοβας (1628-31), που απετέλεσε μέρος του Τριακονταετούς Πολέμου. Τελικά επικράτησε ο Κάρολος Γ΄.

## Οικογένεια
Το 1616 νυμφεύτηκε την μακρινή συγγενή του Ισαβέλλα Γκοντζάγκα, κόρη του Αλφόνσου Α΄ κόμη της Νοβελάρα. Δεν επέκτησαν τέκνα.

Από την εκτός γάμου σχέση του με την Πάολα Σκαρπάλι είχε δύο τέκνα, που δεν επέζησαν της ενηλικίωσης. Από την Ισπανίδα Λουιτζία απέκτησε τέκνο τον:
* Τζιοβάνι, απεβ. 1645, αββάς του Λουκλέντιο και ιππότης του Τάγματος της Μάλτας.

## Πρόγονοι


## Τιμές και Διακρίσεις
* Μέγας Μάγιστρος του Τάγματος του Σωτήρος.

## Παραπομπές


## Πηγές
*

Κατηγορία:Οίκος των Γκοντζάγκα
Κατηγορία:Δούκες της Μάντοβα
Κατηγορία:Ιταλοί καρδινάλιοι
Κατηγορία:Δούκες του Μομφερράτου
Μισέλ Μουτόν

Η **Μισέλ Μουτόν** (*Michèle Mouton)* γεννημένη στις 23 Ιουνίου 1951, είναι Γαλλίδα οδηγός αγώνων. 

## Δραστηριότητα
Η Μουτόν συμμετείχε, αρχικά, ως συνοδηγός και συνεργάτης- καθοδηγητής αλλά γρήγορα εξελίχθηκε σε οδηγό λόγω των δυνατοτήτων της. Ξεκίνησε την καριέρα της στο τιμόνι του Alpine-Renault A110 στους κρατικούς αγώνες (National Rallies). Ακόμη, συμμετείχε στο World Rally Championship (WRC), με την ομάδα της Audi Factory Τeam,  και πήρε τέσσερις νίκες και κατάφερε να τερματίσει στον αγώνα Drivers World Championship το 1982.

To 1975 συμμετείχε στο σιρκουί και κατέκτησε το (two-litre prototype class) στον αγώνα 24ωρης αντοχής Lemans (24 Hours of Lemans). Αμέσως μετά την επιτυχία  της υπέγραψε με την Fiat για την χρονιά 1977, καταφέρνοντας να τερματίσει, σε υψηλότερη θέση από τον Bernard Darniche, στο European Rally Championship.

Επιπλέον, το 1978 κατάφερε να κερδίσει το  Tour de France Automobile.

Είναι η τελευταία γυναίκα που πήρε μέρος στο Top-level Ralling. 

## Παραπομπές


## Εξωτερικοί σύνδεσμοι
* 

Κατηγορία:Οδηγοί Αγωνιστικών Αυτοκινήτων Ράλι
Εξαπλάτανος Πέλλας

Ο **Εξαπλάτανος** (μέχρι το 1925 *Καπίνιανη*) είναι χωριό του δήμου Αλμωπίας, της περιφερειακής ενότητας (πρώην νομού) Πέλλας, στην περιφέρεια Κεντρικής Μακεδονίας. Σύμφωνα με την απογραφή του 2011, ο Εξαπλάτανος έχει 1.292 κατοίκους. Βρίσκεται σε υψόμετρο 125 μέτρων. Στο χωριό μεγάλωσε ο Μενέλαος Λουντέμης.

## Ιστορικά στοιχεία
Ο Εξαπλάτανος κατά την Τουρκοκρατία ήταν τσιφλίκι και οι κάτοικοί του αγρότες-καλλιεργητές. Πριν την ανταλλαγή των πληθυσμών, το χωριό είχε μικτό πληθυσμό μουσουλμάνων (περίπου 1.300) και χριστιανών (περίπου 150), ορισμένοι τσιγγάνικης καταγωγής. Στην απογραφή του 1920 είχε 1.520 κατοίκους. Με την ανταλλαγή πληθυσμών το 1923, ο μουσουλμανικός πληθυσμός μετανάστευσε υποχρεωτικά στην Τουρκία και στον Εξαπλάτανο εγκαταστάθηκαν 412 προσφυγικές οικογένειες από τον Πόντο, την Ανατολική Θράκη, το Ικόνιο και την Προύσα, και έγινε το μεγαλύτερο χωριό της Αλμωπίας. Στην απογραφή του 1928 είχε 1.569 κατοίκους και στην απογραφή του 1940 ο πληθυσμός του είχε αυξηθεί σε 2.156.

Το χωριό λεγόταν Καπίνιανη μέχρι το 1925, όταν μετονομάστηκε σε Εξαπλάτανος, από έξι μεγάλους πλάτανους οι οποίοι βρίσκονταν στη θέση όπου σήμερα βρίσκεται το γήπεδο ποδοσφαίρου. Ο Εξαπλάτανος ήταν έδρα ομώνυμης κοινότητας και με το πρόγραμμα Καποδίστριας, ο οικισμός ορίστηκε έδρα του δήμου Εξαπλατάνου το 1997. Με το πρόγραμμα Καλλικράτης, προσαρτήθηκε στον δήμο Αλμωπίας.

## Παραπομπές


Κατηγορία:Δήμος Αλμωπίας
Κατηγορία:Κωμοπόλεις της περιφερειακής ενότητας Πέλλας
Βουλευτικές εκλογές των Σεϋχελλών (2016)

**Βουλευτικές εκλογές** διεξήχθησαν στις Σεϋχέλλες από τις 8 έως τις 10 Σεπτεμβρίου 2016. Τρία κόμματα και τρεις ανεξάρτητοι υποψήφιοι διεκδίκησαν τις 25 έδρες που εκλέγονται άμεσα. Το αποτέλεσμα ήταν μια νίκη για την συμμαχία Linyon Demokratik Seselwa της αντιπολίτευσης, η οποία κέρδισε 19 από τις 33 έδρες. Για πρώτη φορά από το 1979 το Λαϊκό Κόμμα δεν κέρδισε την πλειοψηφία των εδρών.

## Εκλογικό σύστημα
Τα μέλη της εθνοσυνέλευσης εκλέγονται με δύο τρόπους. Τα 25 εκλέγονται σε ενιαίες εκλογικές περιφέρειες με το πλειοψηφικό σύστημα, και έως δέκα επιπλέον εκλέγονται με βάση το ποσοστό των ψήφων που έλαβε κάθε κόμμα. Για κάθε 10% που λαμβάνει το κόμμα στην εθνική ψηφοφορία, το εν λόγω κόμμα λαμβάνει μία επιπλέον έδρα.

## Εκστρατεία
Τα τέσσερα κύρια κόμματα της αντιπολίτευσης (το Εθνικό Κόμμα των Σεϋχελλών, η Συμμαχία των Σεϋχελλέζων, το Κόμμα των Σεϋχελλών για την Κοινωνική Δικαιοσύνη και τη Δημοκρατία και το Ενωμένο Κόμμα των Σεϋχελλών) σχημάτισαν συνασπισμό, με την ονομασία Linyon Demokratik Seselwa (LDS), προκειμένου να συμμετάσχουν στις εκλογές, έχοντας απόσχει από τις εκλογές του 2011 σε ένδειξη διαμαρτυρίας. Στις εκλογές του 2011, το Λαϊκό Κόμμα είχε κερδίσει όλες τις 31 έδρες.

Το Πατριωτικό Κίνημα των Σεϋχελλών έλαβε μέρος με 23 υποψήφιους για τις 25 έδρες, ενώ κατήλθαν στις εκλογές και 3 ανεξάρτητοι.

## Διεξαγωγή
Δύο διεθνείς ομάδες παρατηρητών επιβεβαίωσαν την παρουσία τους κατά τη διάρκεια των εκλογών, η Αναπτυξιακή Κοινότητα της Νότιας Αφρικής (SADC) και η Αφρικανική Ένωση (AU). Η ομάδα των παρατηρητών από την SADC αποτελείτο από 19 μέλη ΄με καταγωγή από οκτώ χώρες-μέλη της SADC και κάλυψαν το σύνολο των 25 εκλογικών περιφερειών. Η Αφρικανική Ένωση έστειλε για πρώτη φορά στα χρονικά μια ομάδα παρατηρητών που αποτελείτο μόνο από γυναίκες. Επικεφαλής της ομάδας ήταν η Φατούμα Εντανγκιζά (Fatuma Ndangiza) και παρέμειναν στη χώρα από την 1η έως τις 15 Σεπτεμβρίου.
Στις εκλογές προσέφεραν ανατροφοδότηση και δύο τοπικές ομάδες από παρατηρητές, το Παρατηρητήριο της Δημοκρατίας των Πολιτών στις Σεϋχέλλες (CDWS) και η Ένωση για τα Δικαιώματα, τις Πληροφορίες και τη Δημοκρατία (ARID).

## Αποτελέσματα

## Αναφορές


2016
Σευχελλες
Ντάνι Φορ

Ο **Ντάνι Φορ** (*Danny Faure*, 1962-) είναι πολιτικός από τις Σεϋχέλλες, ο οποίος υπηρέτησε ως πρόεδρος της χώρας από τις 16 Οκτωβρίου 2016 ως τις 26 Οκτωβρίου 2020. Προηγουμένως υπηρέτησε ως αντιπρόεδρος από το 2010 έως το 2016. Είναι μέλος του Λαϊκού Κόμματος (PP).

## Πρώτα χρόνια και εκπαίδευση
Ο Φορ γεννήθηκε στην πόλη Κιλέμπε της δυτικής Ουγκάντας στις 8 Μαΐου 1962 από γονείς Σεϋχελλέζους. Ολοκλήρωσε την πρωτοβάθμια και δευτεροβάθμια εκπαίδευση στις Σεϋχέλλες. Σπούδασε σε ένα πανεπιστήμιο στην Κούβα, αποφοιτώντας με πτυχίο στις πολιτικές επιστήμες.

## Σταδιοδρομία
Το 1985, σε ηλικία 23 ετών, ο Φορ άρχισε να δουλεύει ως βοηθός υπεύθυνος για την κατάρτιση αναλυτικού προγράμματος στο υπουργείο Παιδείας των Σεϋχελλών. Επίσης, ήταν λέκτορας στην Εθνική Υπηρεσία Νεολαίας και στο Πολυτεχνείο των Σεϋχελλών.

Το 1993, μετά την επιστροφή της πολυκομματικής δημοκρατίας στη χώρα, ο Φορ έγινε επικεφαλής στην εθνοσυνέλευση (leader of government business), υπηρετώντας στη θέση αυτή ως το 1998, χρονιά κατά την οποία διορίστηκε υπουργός Παιδείας. Με την πάροδο των ετών, υπηρέτησε σε διάφορα χαρτοφυλάκια, συμπεριλαμβανομένων των υπουργείων Νεολαίας, Οικονομικών, Εμπορίου και Βιομηχανίας, Δημόσιας Διοίκησης και Τεχνολογίας, Πληροφοριών και Επικοινωνιών.

Το 2006 διορίστηκε υπουργός Οικονομικών από τον πρόεδρο Τζέιμς Μισέλ. Κατά τη διάρκεια της θητείας του στο υπουργείο Οικονομικών, ξεκίνησαν στις Σεϋχέλλες σειρά από οικονομικές μεταρρυθμίσεις, με βάση τις συμβουλές από το Διεθνές Νομισματικό Ταμείο. Ο Φορ επέβλεψε την πρώτη γενιά των μεταρρυθμίσεων, με διάρκεια από τον Οκτώβριο του 2008 έως τον Οκτώβριο του 2013. Υπηρέτησε ως αρμόδιος υπουργός μεταξύ των ετών 2004 και 2010. Έγινε Αντιπρόεδρος της χώρας την 1η Ιουλίου 2010, διατηρώντας παράλληλα το χαρτοφυλάκιο των Οικονομικών.

## Προεδρία
Ο πρόεδρος Τζέιμς Μισέλ ανακοίνωσε στις 27 Σεπτεμβρίου 2016 ότι θα παραιτηθεί, με την παραίτηση σε ισχύ από τις 16 Οκτωβρίου, και ότι θα μεταβιβάσει την εξουσία στον αντιπρόεδρο Φορ. Η ανακοίνωση συνέπεσε με την αντιπολίτευση να κερδίζει την πλειοψηφία των εδρών στην εθνοσυνέλευση έπειτα από τις βουλευτικές εκλογές του 2016. Καθώς απέμεναν τέσσερα χρόνια θητείας του Μισέλ, το διάστημα εκείνο θα προσμετρηθεί ως  πλήρης θητεία για τον Φορ. Κατά συνέπεια, ο Φορ ορκίστηκε, πρόεδρος στις 16 Οκτωβρίου 2016.

## Προεδρικές εκλογές 2020
Ο Φορ ήταν ξανά υποψήφιος στις εκλογές του 2020. Όμως, ηττήθηκε από τον Γουάβελ Ραμκαλάουαν, λαμβάνοντας ποσοστό 43,5% (2η θέση).  Ο Ραμκαλάουαν, νικητής των εκλογών με 54,9% των ψήφων, ορκίστηκε νέος πρόεδρος της χώρας στις 26 Οκτωβρίου 2020.

## Προσωπική ζωή
Ο Φορ είναι διαζευγμένος. Έχει τρεις κόρες και έναν γιο.

## Παραπομπές


## Εξωτερικοί σύνδεσμοι
* 

Κατηγορία:Πρόεδροι των Σεϋχελλών
Κατηγορία:Αντιπρόεδροι των Σεϋχελλών
Μηλιά Πέλλας

Η **Μηλιά**, επίσημα **Μηλέα** (μέχρι το 1926 *Καρλάτ* ή *Καρλάδοβο*), είναι χωριό του Δήμου Αλμωπίας, της περιφερειακής ενότητας (πρώην νομού) Πέλλας, στην περιφέρεια Κεντρικής Μακεδονίας. Σύμφωνα με την απογραφή του 2011, η Μηλιά έχει 558 κατοίκους. Βρίσκεται σε υψόμετρο 140 μέτρων. Στην τοπική κοινότητα Μηλέας υπάγεται και το Ριζοχώρι.

Το χωριό είχε μουσουλμανικό πληθυσμό σύμφωνα με τον χάρτη Κοντογόνη, την στατιστική του Κιντσώφ και τον Χαλκιόπουλο, ενώ σύμφωνα με την στατιστική της εξαρχίας στο χωριό ζούσαν 150 χριστιανοί. Στην απαρίθμηση του 1913 είχε 789 κατοίκους και στην απογραφή του 1920 είχε 605 κατοίκους. Με την ανταλλαγή πληθυσμών το 1923, οι μουσουλμάνοι αναγκάστηκαν να μετοικήσουν στην Τουρκία και στο χωριό εγκαταστάθηκαν 169 προσφυγικές οικογένειες. Στην απογραφή του 1928 είχε 668 κατοίκους και στην απογραφή του 1940 ο πληθυσμός του είχε αυξηθεί σε 982. Η Μηλιά ήταν έδρα ομώνυμης κοινότητας και με το πρόγραμμα Καποδίστριας, ο οικισμός προσαρτήθηκε στον δήμο Εξαπλατάνου το 1997. Με το πρόγραμμα Καλλικράτης, προσαρτήθηκε στον δήμο Αλμωπίας.

## Αξιοθέατα
Με τη Μικρασιατική Καταστροφή ένας από τους ανθρώπους που εγκαταστάθηκαν στο χωριό ήταν ο πάτερ Παύλος Τσαουσάκης ο οποίος μετέφερε μαζί του από την Τουρκία διάφορα κειμήλια εκ των οποίων αρκετά σώζονται ακόμη στην εκκλησία του χωριού. Ένα από αυτά είναι η εικόνα της Παναγίας της Μηλιώτισσας την οποία επισκέπτονται πολλοί προσκυνητές. Ένα ακόμη είναι η καμπάνα της εκκλησίας η οποία βρίσκεται σε λειτουργία ακόμη και σήμερα. Κάθε χρόνο γίνονται δύο πανηγύρια στο χωριό, το ένα τον Ιούλιο για την Αγία Κυριακή και το άλλο για την άλλη εκκλησία το Γενέσιον της Θεοτόκου.

## Παραπομπές


Κατηγορία:Χωριά της περιφερειακής ενότητας Πέλλας
Κατηγορία:Δήμος Αλμωπίας
Κώστας Τσαπόγας

Ο ** Κώστας Τσαπόγας** ήταν Έλληνας αξιωματικός της Αστυνομίας Πόλεων και αντιστασιακός, στέλεχος του ΕΑΜ και αρχηγός της Εθνικής Πολιτοφυλακής στην Αττική μετά την Απελευθέρωση.

## Βιογραφικό
Ως αξιωματικός είχε μακρά θητεία στην Υποδιεύθυνση Γενικής Ασφαλείας Αθηνών, ενώ επί Κατοχής υπηρετούσε επίσης σε νευραλγική θέση, στο Αρχηγείο Αστυνομίας Πόλεων. Ήλθε σε επαφή με το ΕΑΜ μέσω της «26 ΣΤ΄ Γκρούπας», παράνομης μυστικής οργάνωσης αστυνομικών που καθοδηγούνταν από το Πολιτικό Γραφείο του ΚΚΕ, και κατηγορήθηκε ως επικεφαλής της ΟΠΛΑ. Η ΟΠΛΑ είχε ως πολιτικό καθοδηγητή τον Στέργιο Αναστασιάδη (μέλος του Πολιτικού Γραφείου του ΚΚΕ), αλλά επιχειρησιακός επικεφαλής θεωρήθηκε πως ήταν ο Τσαπόγας, με βασικό βοηθό του τον επίσης αξιωματικό της Αστυνομίας Διονύση Δήμου. Ο ιστορικός Ιάσονας Χανδρινός αναφέρει ότι «*οι πρώτες ομάδες εκτελεστών της [[ΟΠΛΑ]] συγκροτήθηκαν από κομμουνιστές αστυνομικούς που επιφορτίστηκαν με την τιμωρία "προδοτών"»*.

Κατά τα Δεκεμβριανά ο Τσαπόγας ήταν αρχηγός της Εθνικής Πολιτοφυλακής στην Αττική. Για τη δράση του εξορίστηκε στην Ικαρία και στη Μακρόνησο.

Ο γιος του Γιώργος Τσαπόγας (φοιτητής Ιατρικής επί Κατοχής) ήταν επίσης στέλεχος του ΕΑΜ και υπεύθυνος του παραρτήματος της ΕΠΟΝ στην περιοχή της Νέας Σμύρνης. Μετέπειτα Καπετάνιος Συντάγματος του ΕΛΑΣ (Καπετάν Θάνος). 

## Παραπομπές


## Πηγές
* «ΤΟ ΤΙΜΩΡΟ ΧΕΡΙ ΤΟΥ ΛΑΟΥ»: Η δράση του ΕΛΑΣ και της ΟΠΛΑ στην κατεχόμενη Αθήνα (1942-1944)

Κατηγορία:Αξιωματικοί της αστυνομίας πόλεων
Κατηγορία:Δεκεμβριανά
Κατηγορία:Μέλη του ΕΑΜ
Θεοδωράκι Πέλλας

Το **Θεοδωράκι** (μέχρι το 1925 *Τούδορτσι* ή *Τόδορτσι*) είναι χωριό του δήμου Αλμωπίας, της περιφερειακής ενότητας Πέλλας, στην περιφέρεια Κεντρικής Μακεδονίας. Σύμφωνα με την απογραφή του 2021, το Θεοδωράκι έχει 488 κατοίκους. Βρίσκεται σε υψόμετρο 420 μέτρων, στους πρόποδες του όρους Πάικο. Απέχει 15 χιλιόμετρα από την Αριδαία και 9 χιλιόμετρα από τον Εξαπλάτανο. Η οικονομία του χωριού βασίζεται στην κτηνοτροφία και τη γεωργία, με την καλλιέργεια αμπελιών, ελιών και δημητριακών. Στο χωριό παράγονται τυριά και κάθε Οκτώβριο διοργανώνεται γιορτή τυριού.

## Ιστορία
αριστερά|μικρογραφία|Ο ναός της Αναλήψεως του Σωτήρος.
Το Θεοδωράκι δημιουργήθηκε τον 14ο αιώνα. Το χωριό παρέμεινε χριστιανικό κατά τη διάρκεια της Τουρκοκρατίας και στις αρχές του 20ού αιώνα είχε αμιγώς χριστιανικό πληθυσμό. Κατά τον Μακεδονικό Αγώνα και στους αγώνες για την απελευθέρωση από τον τουρκικό ζυγό πολλοί Θεοδωρακιώτες ανέπτυξαν σημαντική και αξιόλογη δράση, όπως ο ιερέας Μποζίνος Γερακάρης και ο  καπετάν Θάνος. 

Στην απαρίθμηση του 1913 είχε 436 κατοίκους και στην απογραφή του 1920 είχε 354 κατοίκους. Μερικές οικογένειες μετανάστευσαν στη Βουλγαρία και στο Θεοδωράκι εγκαταστάθηκαν 6 προσφυγικές οικογένειες. Στην απογραφή του 1928 είχε 484 κατοίκους και στην απογραφή του 1940 ο πληθυσμός του είχε αυξηθεί σε 651. 

Το Θεοδωράκι ήταν έδρα ομώνυμης κοινότητας και με το πρόγραμμα Καποδίστριας, ο οικισμός προσαρτήθηκε στον δήμο Εξαπλατάνου το 1997. Με το πρόγραμμα Καλλικράτης, προσαρτήθηκε στον δήμο Αλμωπίας.

## Αξιοθέατα
Στο χωριό βρίσκεται εκκλησία αφιερωμένη στην Ανάληψη του Σωτήρος, η οποία έχει κηρυχθεί διατηρητέο μνημείο και έργο τέχνης. Η εκκλησία, τρίκλιτη βασιλική με ανοικτή στοά στη δυτική και νότια πλευρά της και τοιχογραφίες στο εσωτερικό, κτίστηκε περίπου το 1800. Στην εκκλησία φυλάσσονται εικόνες οι οποίες χρονολογούνται από το 1778. Το τέμπλο αγιογραφήθηκε το 1878 από τον Εμμανουήλ Σταματιάδη.

## Αθλητισμός
Στο Θεοδωράκι εδρεύει ο «Αθλητικός Σύλλογος Άρης Θεοδωρακίου», ο οποίος ιδρύθηκε το 1978 και δραστηριοποιείται στο άθλημα του ποδοσφαίρου. Μετέχει στα πρωταθλήματα της Ε.Π.Σ. Πέλλας, έχοντας αγωνιστεί επί σειρά ετών στην Α΄ Κατηγορία. Την αγωνιστική περίοδο 2014-15 αγωνίστηκε για τελευταία φορά στα πρωταθλήματα και έκτοτε παραμένει ανενεργός.

## Παραπομπές


Κατηγορία:Χωριά της περιφερειακής ενότητας Πέλλας
Κατηγορία:Δήμος Αλμωπίας
Ηλιοκλής Β΄ ο Δίκαιος

Ο **Ηλιοκλής Β´ ο Δίκαιος** (2ος/1ος αιώνας π.Χ.) ήταν ηγεμόνας του ινδοελληνικού βασιλείου και συγγενής του  Ηλιοκλή Α´ ο οποίος ήταν ηγεμόνας του γειτονικού ελληνικού βασιλείου της Βακτριανής. Εκτιμάται πως η βασιλεία του διήρκεσε από το 95 έως το 80 π.Χ., και είχε συχνές πολεμικές συμπλοκές με τον Στράτωνα Α´ ο οποίος είχε υπό την εξουσία του τα εδάφη σε Γανδάρα και Πενταποταμία.  

## Γενεαλογία

Κατά το παρελθόν θεωρούνταν πως υπήρχε μόνο ένας Ηλιοκλής, ο γνωστός πλέον ως Ηλιοκλής Α´ της Βακτρίας (περίοδος βασιλείας 159-130 π.Χ.). Η ύπαρξη ωστόσο μεγάλου αριθμού νομισμάτων τα οποία έχουν επαναχρησιμοποιηθεί από παλαιότερα νομίσματα της Αγαθόκλειας, Στράτωνα Α´, και Ερμαίου, καθώς και νομίσματα με την αναφορά του Ηλιοκλή τα οποία έχουν επαναχρησιμοποιηθεί από τον Αμύντα, υποδηλώνουν πως πρόκειται για διαφορετικό Ηλιοκλή -πιθανώς εγγονό του Ηλιοκλή Α´- ο οποίος έζησε κατά το 95&ndash;85 π.Χ. στην περίπου ίδια χρονική περίοδο με τους παραπάνω ηγεμόνες, με εναλλακτική εκτίμηση να αποτελεί το 110-100 π.Χ..

Πιθανώς ήταν ο γιος του Αντιαλκίδα Νικηφόρου -με τον οποίο μοιράζονται κοινές παραστάσεις του Δια στα νομίσματα τους- και εγγονός του Ηλιοκλή Α´.

Επιπλέον, φέρεται να ήταν ο μεγαλύτερος αδερφός του Αρχήβιου Νικηφόρου Δικαίου, ο οποίος είχε διαδεχθεί τον Ηλιοκλή Α´ στην Γανδάρα. Η υπόθεση αυτή στηρίζεται στην κοινή παράσταση του Δια, το κοινό επίθετο *Δίκαιος*, καθώς και την ομοιότητα μεταξύ των αναπαραστάσεων των βασιλέων η οποία υποδηλώνει συγγένεια.

## Νομίσματα
Τα νομίσματα του Ηλιοκλή Β´ έχουν διάφορες παραλλαγές, όπου ο Ηλιοκλής εμφανίζεται να φορά διάδημα, με κράνος, ή να πετά ακόντιο. Στην κοινή τους όψη έχουν τον Δία, χαρακτηριστικό των βασιλέων της δυναστικής γραμμής του Ευκρατίδη Α´.Στα ινδικού τύπου τετράγωνα νομίσματα του υπάρχει η όψη του γεννειοφόρου Ηλιοκλή (ή του Δία) και παράσταση ελέφαντα, ή και παράσταση ελέφαντα με ζεμπού.
Αρχείο:Heliokles II fine.jpg|Όψη 1: Παράσταση του Ηλιοκλή με διάδημα, επιγραφή ΒΑΣΙΛΕΩΣ ΔΙΚΑΙΟΥ ΗΛΙΟΚΛΕΟΥΣ  Όψη 2: Παράσταση του Δια, και ίδια φράση στην γραφή Χαροστί
Αρχείο:Heliokles II with spear.jpg|Παράσταση με κράνος και ακόντιο
Αρχείο:Helioclesii.jpg|Παράσταση γεννειοφόρου άνδρα (Ηλιοκλής ή Δίας), και ελέφαντας με στεφάνι
Αρχείο:Bronze coin, Indo-Greek Kingdom. Heliokles II, 90-75 BC.jpg|Ελέφαντας και ζεμπού (ινδική αγελάδα)


## Παραπομπές


## Σχετική βιβλιογραφία
* 
* 
* 

Κατηγορία:Έλληνες Βασιλείς Βακτρίας & Ινδίας
Λουδοβίκος Α΄ της Μάντουα

O **Λουδοβίκος Α΄**, ιταλ. *Lodovico (Luigi) I*, (1268 - 18 Ιανουαρίου 1360) από τον Οίκο των Γκοντζάγκα, ήταν αντιπρόσωπος των αστών (capitano del popolo) της Μάντουα και εκπρόσωπος (vicar) του βασιλιά της Γερμανίας.

## Βιογραφία
Γεννήθηκε στη Μάντουα και ήταν γιος του Γκουίντο Κορράντι, γιου του Αντόνιο Κορράντι.

Το 1328 με τη βοήθεια των Γιβελίνων του Κανγκράντε Α΄ ντελα Σκάλα κυβερνήτη της Βερόνα και του πεθερού του Γκουγκλιέλμο-Ατσόνε Πανεμπάρκο, έδιωξε τον Ρινάλντο Μπονακόλσι από τη Μάντουα και τον αντικατέστησε ως γενικός αντπρόσωπος (capitano generale). Έπειτα από 12 ημέρες εκλέχθηκε *αντιπρόσωπος των αστών* (capitano del popolo) από τους κατοίκους. To επόμενο έτος ο Λουδοβίκος Δ΄ των Βίττελσμπαχ βασιλιάς της Γερμανίας τον όρισε ως βασιλικό εκπρόσωπο (vicar). Το 1335 έγινε κύριος του Ρέτζο Εμίλια.

Το 1339 υποστήριξε τους αδελφούς Λουκίνο Βισκόντι (κοντοτιέρος) και Τζοβάννι Βισκόντι και τον ανιψιό τους Ατσόνε Βισκόντι εναντίον του Μαστίνο Β΄ ντελα Σκάλα και του Λοντρίζιο Βισκόντι στέλνοντας στρατό, που βοήθησε τους πρώτους να νικήσουν στη μάχη του Παραμπιάγκο. Το 1342 βοήθησε την Πίζα να αντισταθεί σε επίθεση της Φλωρεντίας.

Το 1349 ο Λουδοβίκος Α΄ φιλοξένησε τον ποιητή Φραντσέσκο Πετράρκα, που είχε έλθει στη Μάντουα για να επισκεφθεί τον τάφο του Βιργιλίου. Κατά τα τελευταία έτη του πολέμησε εναντίον του Μπερναμπό Βισκόντι κυρίου του Μιλάνου. Απεβίωσε στη Μάντουα το 1360 και τάφηκε στον Καθεδρικό ναό της πόλης. Τον διαδέχθηκε ο πρωτότοκος γιος του Γκουίντο στη Μάντουα και ο νεότερος Φελτρίνο στο Ρέτζο.

## Οικογένεια
Νυμφεύτηκε πρώτα τη Ριταίλντα Ραμπέρτι και είχε τέκνα:
* Γκουίντο 1290-1369, αντιπρόσωπος των αστών (capitano del popolo) της Μάντουα.
* Φελτρίνο π. 1330-1374, κοντοτιέρος, κύριος του Ρέτζο, που το πώλησε κρατώντας μόνο τη Νοβελάρα.

Η Ρικίλντε απεβίωσε το 1318 και ο Λουδοβίκος Α΄ νυμφεύτηκε τη δεύτερη σύζυγό του Κατερίνα Μαλατέστα, κόρη του Παντόλφο Α΄ κυρίου του Ρίμινι. Αργότερα έκανε τρίτο γάμο με τη Νοβέλα Μαλασπίνα, κόρη του μαρκησίου της Σπινέτα.

## Πρόγονοι

## Υποσημειώσεις


## Πηγές
*Genealogy of the Gonzaga of Novellara 

## Εξωτερικοί σύνδεσμοι
* 

Κατηγορία:Οίκος των Γκοντζάγκα
Κράνα Ρεθύμνου

Η **Κράνα** είναι ορεινό χωριό του Δήμου Μυλοποτάμου στην Περιφερειακή Ενότητα Ρεθύμνης της Κρήτης.  

## Γεωγραφικά - ιστορικά στοιχεία
Η Κράνα είναι κτισμένη στους πρόποδες του Ψηλορείτη σε υψόμετρο 610 μέτρα. Απέχει 45 χλμ. από το Ρέθυμνο (μέσω Σφακάκι - Πέραμα) και 20 χλμ. ΝΑ. από το Πέραμα (έδρα του δήμου). Στις βενετικές πηγές αναφέρεται ως *Crana* (1577 και 1583), *Crano* (1630) και *Krana* (1671) Κατά την απογραφή του 1583 είχε 170 κατοίκους, το 1881: 107 κατ., το 1900: 120 κατ., το 1928: 171 κατ., το 1940: 182 κατ. το 1951: 208 κατ., το 1961: 168 κατ., το 1971: 176 κατ., το 1981: 243 κατ., το 1991: 352 κατ., τέλος το 2011 είχε 193 κάτ. Ως οικισμός αναφέρεται επίσημα, μετά την ενσωμάτωση της Κρήτης στην Ελλάδα, το 1925 στο ΦΕΚ 27Α - 31/01/1925 να προσαρτάται στην τότε  κοινότητα Λειβαδίων. Σύμφωνα με το σχέδιο Καλλικράτης, μαζί με τα Λιβάδια και τα Μαρινιανά αποτελούν την τοπική κοινότητα Λιβαδιών που υπάγεται στη δημοτική ενότητα Κουλούκωνα του Δήμου Μυλοποτάμου. Από την Κράνα κατάγονται ο Νικόλαος Κόκκινος ή Παπα-Κρανιώτης, ήρωας του Ολοκαυτώματος του Αρκαδίου (1866) και ο Ηρακλής Κοκκινίδης (1842-1868), οπλαρχηγός του Μαλεβιζίου που σκοτώθηκε σε μάχη στο Γάζι το 1868.

## Εξωτερικοί σύνδεσμοι

* Νικόλαος Κόκκινος ή παπα - Κρανιώτης (1868) από τον ιστότοπο https://www.patris.gr/
* Το Εκκλησιαστικό και Λαογραφικό Μουσείο της Κράνας από τον ιστότοπο https://www.e-storieskritis.gr/

## Πηγές
Λευτέρη Κρυοβρυσανάκη:Το ορεινό χωριό του Ψηλορείτη-Κράνα Μυλοποτάμου, Ρεθεμνιώτικα Νέα, 28/12/2013

## Παραπομπές


Κατηγορία:Χωριά της περιφερειακής ενότητας Ρεθύμνης
Κατηγορία:Δήμος Μυλοπόταμου
Θέμης Μάνεσης

Ο **Θέμης Μάνεσης** (Αθήνα, 18 Ιουλίου 1945 – 22 Φεβρουαρίου 2017) ήταν Έλληνας ηθοποιός του θεάτρου, του κινηματογράφου και της τηλεόρασης.

Απεφοίτησε από τη θεατρική σχολή του Κώστα Μιχαηλίδη το 1969 και πραγματοποίησε την πρώτη του θεατρική εμφάνιση με τον θίασο των Νίκου Ρίζου, Κώστα Βουτσά, Μάρως Κοντού και Γιάννη Βογιατζή σε ηλικία μόλις 25 ετών. Από τις συμμετοχές του σε παραστάσεις ξεχωρίζει η συνεργασία του με το Κεντρικό Θέατρο Βορείου Ελλάδος (2000) στον ''Πλούτο'' του Αριστοφάνη, όταν υποδύθηκε το ρόλο του Συκοφάντη. Πρωταγωνίστησε σε πολλές κινηματογραφικές ταινίες, βιντεοταινίες, ενώ υπήρξε και συμπαρουσιαστής στο τηλεοπτικό παιχνίδι *Κόντρα Πλακέ* που παρουσίαζε ο Σπύρος Παπαδόπουλος (1996). Επίσης, σε θεατρικές παραστάσεις που προβλήθηκαν από την τηλεόραση, όπως «Η Χαρτοπαίχτρα», «Υπόγειο» κ.ά. Χαρακτηριστικός ήταν ο ρόλος του στο σίριαλ *[[Οι Αυθαίρετοι|Οι αυθαίρετοι]]*, όπου υποδυόταν έναν «μάγκα» φορτηγατζή και στους *[[Δύο ξένοι|Δύο ξένους]]*, όπου υποδυόταν στον β΄ κύκλο του σήριαλ τον Μένιο Τσαπάρα. Η τελευταία του εμφάνιση στην τηλεόραση πραγματοποιήθηκε στη σειρά *[[Μην αρχίζεις τη μουρμούρα]]* το 2014, υποδυόμενος τον Μίμη Αντάρα.

Απεβίωσε από καρδιακή ανακοπή στις 22 Φεβρουαρίου του 2017, σε ηλικία 72 ετών. Κηδεύθηκε σε στενό οικογενειακό κύκλο στο νεκροταφείο Χαλανδρίου.

## Ενδεικτική εργογραφία
### Θέατρο
* «*Αγάπη μου Παλιόγρια*» (1969 – 1970) των Νίκου Τσιφόρου – Πολύβιου Βασιλειάδη
* «Η χαρτοπαίχτρα» των Γ. Σκούρτη – Κ. Μεσάρη
* «*Εφημερέβομεν*» των Μποστ -Κώστα Μουρσελά
* «*Ο Φονιάς*»
* «*Μια στο Καστρί και Μια στο Πέταλο*»
* «*Ξεκουμπιστείτε Παρακαλώ*»
* «*Ελλάς στο Φούρνο με Πατάτες*» (με συμπρωταγωνιστές τους Σταμάτη Φασουλή, Μίμη Χρυσομάλλη, Άννα Παναγιωτοπούλου)

### Κινηματογράφος
* *Οι αμαρτωλοί* (1971)
* *[[Παραγγελιά!]]* (1980)
* *[[Θανάση σφίξε κι άλλο το ζωνάρι]]* (1980)
* *[[Οι απέναντι]]* (1981)
* ''Φυλακές ανηλίκων'' (1982)
* *[[Θεόφιλος (ταινία)|Θεόφιλος]]* (1987)
* ΣΑΓΑΠΩ ΣΤΟ ΤΙΜΟΝΙ ΠΟΥ ΚΡΑΤΑΩ
* ΠΟΛΙΤΣΑΜΑΝΑ ΤΟΥ ΣΑΜΑΤΑ Η ΜΑΝΑ
* ΠΡΑΣΙΝΑ MΠΛΕ ΚΑΙ ΚΟΚΚΙΝΑ ΚΑΡΥΔΙΑ
* ΠΡΩΤΑΡΗ ΜΟΥ ΑΣ ΠΡΟΣΕΧΕΣ
* I Love You Μήτσο (1988)
* ΟΙ ΚΟΡΙΟΙ ΤΟΥ ΤΡΟΜΠΑ (1988)
* Η ΜΕΓΑΛΗ ΤΩΝ ΓΑΤΩΝ ΣΧΟΛΗ (1988)
* ΜΑΣ ΦΑΓΑΝΕ ΟΙ ΤΡΕΛΕΣ ΣΤΙΣ ΣΕΫΧΕΛΕΣ (1988)
* ΕΝΑΣ ΤΙΜΙΟΣ ΑΠΑΤΕΩΝΑΣ
* Ο ΤΕΛΕΥΤΑΙΟΣ ΠΕΙΡΑΣΜΟΣ ΤΟΥ ΜΗΤΣΟΥ (1989)
* ΕΝΑΣ ΚΛΕΦΤΗΣ ΜΕ ΦΙΛΟΤΙΜΟ (1990)
* «*Κόκκινος Δράκος*» (1998)

### Τηλεόραση
* «Η Γειτονιά μας» (1972)
* «Ο δρόμος» (1977)
* «Οι αυθαίρετοι» (Mega) , (1989)
* «Οι απαράδεκτοι» (1992)
* «*Γίγας Μοτέλ*» (1993)
* «*[[Δύο Ξένοι|Δύο ξένοι]]*» (Mega) , (1997-99)
* «*Οικογένεια Καράμπελα*» (2001)
* Ο πόλεμος των άστρων 
* «*[[Μην αρχίζεις τη μουρμούρα]]*» (2014)
* "Η γενιά των 592 ευρώ" (Μega), (2010)

## Πηγές
* Μιχάλης Στούκας για την ηλεκτρονική έκδοση της εφημερίδας «''Πρώτο Θέμα''»: «''Θέμης Μάνεσης: «Ο βίος και η πολιτεία» του αγαπημένου ηθοποιού που έφυγε από κοντά μας''»

## Παραπομπές


Κατηγορία:Έλληνες ηθοποιοί τηλεόρασης
Κατηγορία:Έλληνες ηθοποιοί θεάτρου
Κατηγορία:Έλληνες ηθοποιοί κινηματογράφου
Σανγκ Νιέ

Το **Σανγκ Νιέ** (βιετναμικά: Sáng Nhè) είναι μια κοινότητα (βιετναμικά: *xã*) και χωριό στην επαρχία Τούα Τσούα της περιφέρειας Ντιέν Μπιέν, στο Βιετνάμ. Βρίσκεται στο βορειοδυτικό μέρος της χώρας.

## Παραπομπές


## Εξωτερικοί σύνδεσμοι
* 

Κατηγορία:Πόλεις του Βιετνάμ
Γκουίντο Γκοντζάγκα

O **Γκουίντο**, ιταλ. *Guido*, (1290 - 22 Σεπτεμβρίου 1369) από τον Οίκο των Γκοντζάγκα, ήταν εκπρόσωπος των αστών της Μάντουα και εκπρόσωπος του βασιλιά της Γερμανίας.

## Βιογραφία
Γεννήθηκε στη Μάντουα και ήταν γιος του Λουδοβίκου Α΄ αντιπροσώπου των αστών της Μάντουας και εκπροσώπου του βασιλιά της Γερμανίας.

Το 1328 εκλέχθηκε διοικητής της Μάντουα και του Ρέτζο Εμίλια και το 1355 έγινε κύριος της Ρέτζο Εμίλια. 

Το 1360 έγινε αντιπρόσωπος των αστών της Μάντουα, θέση που πριν κατείχε ο πατέρας του. Επειδή ήταν πια 70 ετών, έγινε αντιπρόσωπος μαζί με τον γιο του, Ουγκολίνο, που μάλλον ασκούσε την πραγματική εξουσία ως τη δολοφονία του το 1362 από τους νεότερους αδελφούς του, Φραγκίσκο και Λουδοβίκο Β΄. Έτσι έμεινε μόνος ο Γκουίντο. Το 1368 ο Μπερναμπό Βισκόντι, κύριος του Μιλάνου, κατέλαβε τη Μάντουα, αλλά με την παρέμβαση του Καρόλου Δ΄ βασιλιά της Γερμανίας η πόλη ελευθερώθηκε.

Απεβίωσε το επόμενο έτος σε ηλικία 79 ετών και τον διαδέχθηκε ο γιος του, Λουδοβίκος Β΄.

## Οικογένεια
Νυμφεύτηκε πρώτα την Αγκνέζε Πίκο, κόρη του Φραντσέσκο Α΄, κυρίου της Μιράντολα. Έπειτα την Καμίλα Μπεκαρία, που ο πατέρας της ήταν κύριος της Παβίας. 

Τέλος έκανε τρίτο γάμο με τη Βεατρίκη του Μπαρ και είχαν τα ακόλουθα τέκνα:
* Ουγκολίνο 1320-1362, κοντοτιέρος.
* Φραγκίσκος
* Λουδοβίκος Β΄ 1334-1382, εκπρόσωπος των αστών της Μάντουα.

## Πρόγονοι

## Υποσημειώσεις


## Πηγές
*Biography at the Gonzaga family website 

Κατηγορία:Οίκος των Γκοντζάγκα
Δίλημμα των φύλων

Στη Θεωρία Παιγνίων, το **Δίλημμα των Φύλων** είναι *παίγνιο συντονισμού* των κινήσεων-στρατηγικών που διαθέτουν δύο παίκτες όταν παίζουν το παίγνιο ταυτόχρονα.

## Υποθετικό Σενάριο
Τυγχάνει σε μια κωμόπολη να συμπίπτει ένας αγώνας μποξ με μια όπερα ως εναλλακτικές μορφές ψυχαγωγίας. Ένα ζευγάρι συμφωνεί να παρακολουθήσει το βράδυ μια από τις δύο παραστάσεις. Συμφωνούν να συναντηθούν στο μέρος της παράστασης μόλις τελειώσει ο άντρας την εργασία του στο κέντρο της πόλης. Όταν έρχεται η ώρα να συναντηθούν, δε θυμούνται που ακριβώς. Ο άντρας προτιμάει το μποξ και η γυναίκα προτιμάει την όπερα. Πρέπει να αποφασίσουν ανεξάρτητα ο καθένας τους και χωρίς καμιά επικοινωνία που να πάνε.

## Περιγραφή του Παιγνίου
Το παίγνιο έχει δύο αμιγείς στρατηγικές, Μποξ και Όπερα για το κάθε παίκτη, Γυναίκα (παίκτης 1) και Άντρας (παίκτης 2), με αποδόσεις ως στον Πίνακα 1. Και οι δύο προτιμούν οποιαδήποτε από τις δύο αυτές ισορροπίες από το να μη βρεθούν μαζί και να μη παρακολουθήσουν την οποιαδήποτε παράσταση. Η πρώτη καταχώρηση απόδοσης σε κάθε κελί αφορά τον παίκτη 1 και η άλλη τον παίκτη 2. Και οι δύο προτιμούν οποιαδήποτε από τις δύο αυτές ισορροπίες από το να μη βρεθούν μαζί και να μη παρακολουθήσουν την οποιαδήποτε παράσταση. Γι' αυτό και οι αποδόσεις των συνδυασμών Μποξ-Όπερα και Όπερα-Μποξ είναι μηδενικές. Τον Πίνακα 1 γενικεύει ο Πίνακας 2, όπου Sij είναι η στρατηγική j του παίκτη i, i, j=1,2, η διάρθρωση των αποδόσεων για τον παίκτη 1 είναι d>a>b και d>a>c, και η διάρθρωση αποδόσεων για τον 2 είναι w>z>y και w>z>x. Ο κάθε παίκτης επιλέγει να παίξει την αποδοτικότερη στρατηγική του υποθέτοντας ότι το ίδιο θα κάνει κι ο άλλος παίκτης. Δηλαδή, η ορθολογικότητα των παικτών αποτελεί κοινή γνώση.

### Πίνακας Αποδόσεων 1

**Πίνακας Αποδόσεων 2**

## Επίλυση
Υπάρχουν δύο ισορροπίες σε όρους αμιγών στρατηγικών: Μποξ-Μποξ, που προτιμάει ο Άντρας, και Όπερα-Όπερα, που προτιμάει η γυναίκα. Μπορεί όμως να παίξουν έτσι ώστε να μην συναντηθούν. Ενδείκνυται επομένως η χρήση μεικτών στρατηγικών − η ισορροπία σε όρους τέτοιων στρατηγικών είναι μοναδική. Η πιθανότητα να πάει ο Άντρας ή η Γυναίκα στη προτιμώμενη παράσταση είναι ίση με την αντίστοιχη απόδοση, 2, δια του συνόλου των αποδόσεων, που είναι ίσο με 2+1=3. Και εφόσον \frac{2}{3} είναι πιθανότητα να πάει στη προτιμώμενη παράσταση, \frac{1}{3} είναι η πιθανότητα να πάει στη παράσταση που προτιμάει το άλλο μέλος του ζευγαριού, διότι το άθροισμα των πιθανοτήτων πρέπει να ισούται με τη μονάδα. Έτσι, η πιθανότητα να συναντηθούν, η πιθανότητα συντονισμού των κινήσεων είναι p = \frac{2}{3} \cdot \frac{1}{3} + \frac{1}{3} \cdot \frac{2}{3} = \frac {4}{9}. Στο γενικότερο παίγνιο, η πιθανότητα να παιχθεί η κάθε στρατηγική είναι για την S11, \frac{a+b}{a+b+c+d}, για την S12, 1-\frac{a+b}{a+b+c+d} = \frac{c+d}{a+b+c+d}, για την S21, \frac{w+y}{w+y+x+z}, και για την S22, 1-\frac{w+y}{w+y+x+z}= \frac{x+z}{w+y+x+z}. Συνεπώς, η πιθανότητα συντονισμού σε μια από τις δύο ισορροπίες, S11-S21 και S12-S22, είναι, q = \frac{a+b}{a+b+c+d} \cdot \frac{w+y}{w+y+x+z} + \frac{c+d}{a+b+c+d} \cdot \frac{x+z}{w+y+x+z}.

## Παραπομπές


Κατηγορία:Θεωρία παιγνίων
Λουδοβίκος Β΄ της Μάντουα

O **Λουδοβίκος Β΄**, ιταλ. *Lodovico (Luigi) I*, (1334 - 4 Οκτωβρίου 1382) από τον Οίκο των Γκοντζάγκα, ήταν εκπρόσωπος των αστών (capitano del popolo) της Μάντουα.

## Βιογραφία
Ήταν γιος του Γκουίντο αντιπροσώπου των αστών (capitano del popolo) της Μάντουας και της τρίτης συζύγου του Βεατρίκης των Μπαρ, κόρης του Εδουάρδου Α΄ του Μπαρ.

Μαζί με τον αδελφό του Φραγκίσκο σχεδίασε ένα σχέδιο εναντίον του μεγαλύτερου αδελφού τους Ουγκολίνο, συγκυβερνήτη του πατέρα τους. Ο Ουγκολίνος δολοφονήθηκε κατά τη διάρκεια ενός δείπνου και οι υποψίες έπεσαν επάνω τους. Ο πατέρας τους το παράβλεψε, αλλά το 1368 και ο Φραγκίσκος απεβίωσε υπό μυστηριώδης συνθήκες, έτσι ο Λουδοβίκος Β΄ έγινε διάδοχος.

Το 1369 απεβίωσε ο πατέρας του και τον διαδέχθηκε. Ακολούθησε πολιτική φιλίας με το Μιλάνο και τους κυβερνήτες του Βισκόντι. Μάλιστα πάντρεψε τον γιο του Φραγκίσκο Α΄ με την κόρη του Μπερναμπό Βισκόντι. Δημιούργησε εμπορικούς δεσμούς με τη Βενετία. Στο εσωτερικό της επικράτειάς του έκτισε και ενίσχυσε τα φρούρια. Αντιμετώπισε δύο σχέδια εναντίον του, το ένα από τον Αντόνιο Γκοντζάγκα το 1373.

Απεβίωσε το 138 και τάφηκε στο ναό του Αγ. Φραγκίσκου, στη Μάντουα.

## Οικογένεια
Νυμφεύτηκε την Άλντα των Έστε, κόρη του Ομπίτσο Γ΄ μαρκήσιου της Φερράρα και είχαν τέκναο:
* Φραγκίσκος Α΄ 1366-1407, κυβερνήτης της Μάντουα.

## Πρόγονοι

## Υποσημειώσεις


## Πηγές
*Biography at the Gonzaga family website 

Κατηγορία:Οίκος των Γκοντζάγκα
Φραγκίσκος Α΄ της Μάντουα

O **Φραγκίσκος Α΄**, ιταλ. *Francesco I*, (1366 - 7 Μαρτίου 1407) από τον Οίκο των Γκοντζάγκα, ήταν κυβερνήτης της Μάντουα (1382-1407) και κοντοτιέρος.

## Βιογραφία
Ήταν γιος του Λουδοβίκου Β΄ και της Άλντας των Έστε, κόρης του Ομπίτσο Γ΄ μαρκησίου της Φερράρα. 

Ο πατέρας του διατηρούσε φιλικές σχέσεις με το Μιλάνο, μάλιστα τον πάντρεψε με την κόρη τού Μπερναμπό Βισκόντι κυβερνήτη τού Μιλάνου. Το 1382 απεβίωσε ο πατέρας του και τον διαδέχθηκε. Στην πολιτική του κράτησε τις ισορροπίες με τους Βισκόντι του Μιλάνου και με τη Βενετία. Το 1391 η σύζυγός του κατηγορήθηκε για μοιχεία και εκτελέστηκε. Ο Φραγκίσκος Α΄ συμμάχησε με τη Βενετία για να προστατέψει τη Μάντουα από την αυξανόμενη δύναμη του Τζαν Γκαλεάτσο Βισκόντι. 

Το 1393 νυμφεύτηκε τη Μαργαρίτα Μαλατέστα, που έφερε στον Οίκο των Γκοντζάγκα την ασθένεια της οστεομαλακίας, η οποία θα εμφανιζόταν περιοδικά στους ηγεμόνες της Μάντουα ως τον 16ο αι. Έπρεπε να προστατεύει τα εδάφη του από τις επιθέσεις του Τζαν-Γκαλεάτσο, αλλά το 1401 ο κυβερνήτης του Μιλάνου απεβίωσε και έτσι λύθηκε η αντιπαράθεση.

Είναι ο ιδρυτής του κάστρου του Αγ. Γεωργίου, που είναι ο πυρήνας του δουκικού ανακτόρου της Μάντουα. Είναι αυτός που έκτισε τη γοτθική πρόσοψη της εκκλησίας, το κωδωνοστάσιο του Σαντ Αντρέα και το Κοιμητήριο της Σάντα Μαρία ντέλε Γκράτσιε στο Κουρτατόνε. Στην αλληλογραφία του με τον Σιμόνε ντε Κρέμα είναι ο πρώτος που χρησιμοποίησε την *κρυπτογραφία με αντικατάσταση*.

Απεβίωσε το 1407 και τον διαδέχθηκε ο γιος του Ιωάννης-Φραγκίσκος.

## Οικογένεια
Νυμφεύτηκε πρώτα το 1380 με την Αγνή Βισκόντι , κόρη του Μπερναμπό κυρίου του Μιλάνου. Αυτή κατηγορήθηκε για μοιχεία και εκτελέστηκε.

Το 1393 έκανε δεύτερο γάμο με τη Μαργαρίτα Μαλατέστα, κόρη του Γκαλεότο Α΄ κυρίου του Ρίμινι και είχε τέκνο:
* Ιωάννης-Φραγκίσκος 1395-1444, μαρκήσιος της Μάντουα.

## Πρόγονοι

## Υποσημειώσεις


## Πηγές
*Biography at the Gonzaga family website 

## Εξωτερικοί σύνδεσμοι
* 

Κατηγορία:Οίκος των Γκοντζάγκα
Παίγνιο δειλίας

Πρόκειται για το περιβόητο *chicken game*, το οποίο θα μπορούσε εναλλακτικά να αποδοθεί με τους όρους Παίγνιο του Φοβισμένου, του Υποχωρητικού, του Αναποφάσιστου.

**Υποθετικό Σενάριο:** Υπάρχει κάτι, ας το πούμε Λ, από το οποίο μπορεί να επωφεληθούν δύο μέρη αλλά όχι από κοινού, όπως π.χ. μια λεία από ένα γεράκι ή ένα περιστέρι. Το ένα ενδεχόμενο είναι ο ένας αντίπαλος να δειλιάσει και να αφήσει το άλλο μέρος να ιδιοποιηθεί αυτό το Λ. Ένα άλλο ενδεχόμενο είναι να δειλιάσουν και τα δύο μέρη και το Λ να παραμείνει ανεκμετάλλευτο. Το τρίτο ενδεχόμενο είναι να συγκρουστούν καταστρέφοντας αυτό το Λ αλλά και υφιστάμενοι τις θυσίες της σύγκρουσης.

**Περιγραφή του Παιγνίου**: Το παίγνιο αυτό είναι *συμμετρικό*, δηλαδή ο πίνακας αποδόσεων δεν επηρεάζεται από τη ταυτότητα των παικτών. Στον Πίνακα 1, η συμμετρικότητα είναι απόλυτη ενώ στη γενίκευση αυτού του πίνακα μέσω του Πίνακα 2, η συμμετρικότητα είναι τακτική, ισχύει δηλαδή σε όρους κατάταξης των αποδόσεων. Οι στρατηγικές ΔΔ και Δ συνοψίζουν τις επιλογές «Δεν Δειλιάζω» και «Δειλιάζω», αντίστοιχα, ενώ στο Πίνακα 2, Sij είναι η στρατηγική j του παίκτη i, i,j=1,2. Στο Πίνακα 1, αν θέσουμε -10 = a, 1 = b, -1 =c και 0 = d για τον παίκτη 1, έχουμε τη κατάταξη b>d>c>a, με y=b, z=d, x=c και w=a όσον αφορά τον παίκτη 2. Αυτή η ταύτιση στρατηγικών αποδόσεων παραβιάζεται στο Πίνακα 2 αλλά η συμμετρικότητα διατηρείται σε όρους κατάταξης αν y>z>x>w.

**Επίλυση:** Υπάρχουν δύο ισορροπίες σε όρους αμιγών στρατηγικών, κατά τις οποίες ο ένας παίκτης δειλιάζει και ο άλλος προχωρεί στην ιδιοποίηση του διεκδικούμενου οφέλους. Όπως και στο Δίλημμα των Φύλων, υπάρχει πάντα το ενδεχόμενο της παραβίασης στη πράξη και των δύο ισορροπιών, και γι αυτό είναι προτιμότερη η υιοθέτηση μεικτών στρατηγικών, που οδηγούν σε μοναδική ισορροπία.

**Πίνακας 1**

**Πίνακας 2**

Από την  επέκταση του παιγνίου σε Ν παίκτες προκύπτει το παίγνιο του **Διλήμματος του Εθελοντή** ως εξής.

**Υποθετικό Σενάριο** (William Poundstone): Ολόκληρη η γειτονιά δεν έχει ηλεκτρικό ρεύμα που μπορεί να αποκαταστήσει η ΔΕΗ αν πάει κάποιος με δικό του κόστος εθελοντικά και την ειδοποίηση. Θα το κάνατε εσείς;

**Περιγραφή του Παιγνίου:** Αν η επιλογή του να πάει κάποιος στη ΔΕΗ με δικό του κόστος εξομοιωθεί με την επιλογή Δ στο Παίγνιο του Δειλιάσματος, τότε το Δίλημμα του Εθελοντή θα αποτελεί επέκταση του Παιγνίου του Δειλιάσματος από 2 σε Ν>2 παίκτες.

**Επίλυση:** Τόσες ισορροπίες αμιγών στρατηγικών όσοι και οι παίκτες ανάλογα με τον παίκτη ν=1,2,…Ν  που κάθε φορά επιλέγει να πάει στη ΔΕΗ εθελοντικά.

## Παραπομπές


## Βιβλιογραφία
* Fink, E.C.; Gates, S.; Humes, B.D. (1998). Game Theory Topics: Incomplete Information, Repeated Games, and N-Player Games. Sage. ISBN 0-7619-1016-6.
* Osborne, M.J. and Rubenstein, A. (1994). A course in game theory. MIT press. ISBN 0-262-65040-1

Κατηγορία:Θεωρία παιγνίων
Χέρβιγκ Μίττερεγκερ

Ο **Χέρβιγκ Ρούντολφ Μίττερεγκερ** (γεν. το 1953) είναι Αυστριακός μουσικός. Πρωτοεμφανίστημε με τους Nina Hagen Band και γνώρισε  επιτυχία με τους Σπλιφφ. Ζει σήμερα στο Αμβούργο στη Γερμανία.

## Δισκογραφία

### Σόλο
*Kein Mut. Kein Mädchen (1983)
*Immer Mehr (1985)
*Jedesmal (1987)
*Mitteregger (1989)
*Wie Im Leben (1992)
*Aus Der Stille (1997)
*Insolito (2008)
*Fandango (2009)

### Με τους ''Spliff''
*The Spliff Radio Show (1980)
*85555 (1982)
*Herzlichen Glückwunsch (1982)
*Schwarz auf Weiss (1984)

### Με τους ''[[Nina Hagen Band]]''
*Nina Hagen Band (1978)
*unbehagen (1979)

## Παραπομπές


Κατηγορία:Αυστριακοί μουσικοί
Rockpalast

thumb|right|350px|το λογότυπο της εκπομπής
**Rockpalast** είναι ο τίτλος γερμανικής τηλεοπτικής μουσικής εκπομπής σε παραγωγή του σταθμού WDR. Οι πρώτες εκπομπές έγιναν από το 1974 ως το 1986, και μετά από διακοπή συνεχίζονται από το 1995 μέχρι σήμερα.

Ιδιαίτερη ακροαματική επιτυχία είχαν οι εκπομπές με τον τίτλο *Rockpalast Nacht* που διέθετε σε ευρωπαϊκή κλίμακα εξάωρη ζωντανή  εκπομπή με παραστάσεις από διεθνώς γνωστά συγκροτήματα και μουσικούς της ροκ.

## Πηγές
*  *Sounds – Das Rockpalast-Buch.* (Die ersten sieben Jahre)
*  *Rockpalast. Peter Rüchels Erinnerungen.* Mit Fotos von Manfred Becker, Thomas von der Heiden und Rainer Leigraf. Edel, Oktober 2009.

## Παραπομπές


## Εξωτερικοί σύνδεσμοι
*  Website des Rockpalastes
*  Archiv des Rockpalastes

Κατηγορία:Γερμανικές τηλεοπτικές σειρές
Νίνα Χάγκεν Μπαντ (άλμπουμ)

Το **Νίνα Χάγκεν Μπαντ** (γερμ. *Nina Hagen Band*) είναι ο ομώνυμος τίτλος και πρώτο άλμπουμ των Nina Hagen Band. Κυκλοφόρησε στις 11 Φεβρουαρίου 1978 από τη CBS Records. Ήταν η πρώτη δημιουργία της Γερμανίδας τραγουδίστριας Nina Hagen, που απέδρασε το 1976 από την Ανατολική Γερμανία.

Nina Hagen B
Σαγκουισόρβον το έλασσον

Το **Σαγκουισόρβον το έλασσον** *(*'Sanguisorba minor**)'' κοινώς το **Μαυρόφυλλο**, **Σαγκουισόρβη**, **Αιματόχορτο** ή **Πιμπρινέλλα*' και στα [[Αγγλική γλώσσα|Αγγλικά]] *salad burnet*, *garden burnet*, *small burnet* ή *burnet*, είναι ένα φυτό στην οικογένεια των Ροδίδων *(Rosaceae)* το οποίο είναι εγγενές στην δυτική, κεντρική και νότια [[Ευρώπη]]· βορειοδυτική [[Αφρική]] και νοτιοδυτική [[Δυτική Ασία]]· και η οποία έχει εγκλιματιστεί στο μεγαλύτερο τμήμα της [[Βόρεια Αμερική|Βορείου Αμερικής]]. Είναι πολυετές *(perennial)* [[χόρτα|ποώδες]] [[φυτό]], το οποίο αναπτύσσεται σε ύψος 40–90&nbsp;cm, που συνήθως συναντάται στα ξηρά χλοώδη λιβάδια, συχνά σε [[Ασβεστόλιθος|ασβεστολιθικά]] εδάφη. Είναι ανεκτικό στην ξηρασία και μεγαλώνει καθ' όλη τη διάρκεια του έτους.


Χρησιμοποιείται ως συστατικό τόσο σε [[σαλάτα|σαλάτες]] όσο και σε σάλτσες, έχοντας μια γεύση που περιγράφεται ως "ελαφρύ [[αγγούρι]]" και θεωρείται ανταλλάξιμο σε ορισμένες συνταγές με τα φύλλα [[μέντα]]ς, ανάλογα με το επιδιωκόμενο αποτέλεσμα. Συνήθως, χρησιμοποιούνται τα νεότερα φύλλα, καθώς τείνουν να πικρίζουν με το πέρασμα του χρόνου.

Το Αιματόχορτο έχει τις ίδιες φαρμακευτικές ιδιότητες με το είδος Σαγκουισόρβον το φαρμακευτικόν*(Sanguisorba officinalis)''. Παλαιότερα χρησιμοποιείτο ως τσάι, για την ανακούφιση από την διάρροια.

Επίσης έχει μια αξιοσέβαστη ιστορία, που ονομάζεται από τον Φράνσις Μπέικον αγαπημένο βότανο και έφτασε στο Νέο Κόσμο, με τους πρώτους Άγγλους αποίκους, ακόμη και να λάβει ειδική μνεία από τον Τόμας Τζέφερσον.

## Δείτε επίσης

## Σημειώσεις



;Παραπομπές σημειώσεων



## Παραπομπές




## Εξωτερικοί σύνδεσμοι
*  USDA Plants Profile

Κατηγορία:Ροδοειδή
Κατηγορία:Λαχανικά
Κατηγορία:Χλωρίδα της Ασίας
Κατηγορία:Ευρωπαϊκή χλωρίδα
Κατηγορία:Χλωρίδα της Βόρειας Αφρικής
Ιωάννης Φραγκίσκος της Μάντουα

O **Ιωάννης-Φραγκίσκος**, ιταλ. *Gianfrancesco*, (1395 - 23 Σεπτεμβρίου 1444) από τον Οίκο των Γκοντζάγκα, ήταν αρχικά κυβερνήτης (1407-1433) και μετά μαρκήσιος (1433-44) της Μάντουα. Επίσης ήταν κοντοτιέρος.

## Βιογραφία
Ήταν γιος του Φραγκίσκου Α΄ κυβερνήτη της Μάντουας και της Μαργαρίτας Μαλατέστα, κόρης του Γκαλεότο Α΄ κυρίου του Ρίμινι.

Το 1407 απεβίωσε ο πατέρας του και τον διαδέχθηκε ως κυβερνήτης της Μάντουα. Επειδή ήταν 12 ετών, τη διακυβέρνηση ανέλαβε ο θείος του Κάρλο Α΄ Μαλατέστα κύριος του Ρίμινι και έμμεσα η Βενετία. Το 1409 νυμφεύτηκε την κόρη του Μαλατέστα Δ΄ κυρίου του Πέζαρο. Το 1433 ο Σιγισμούνδος βασιλιάς της Γερμανίας τον αναβάθμισε σε μαρκήσιο.

Πολέμησε υπέρ του Παπικού Κράτους το 1412 και υπέρ των Μαλατέστα το 1417· ήταν γενικός διοικητής (capitano generale) του στρατού της Βενετίας από το 1434. Αργότερα εγκατέλειψε τη συμμαχία με τους Βενετούς και πήρε το μέρος των Βισκόντι του Μιλάνου, ξεκινώντας πόλεμο εναντίον της Βενετίας χωρίς όμως επιτυχία, ο οποίος έγινε αιτία απώλειας μερικών εδαφών της Μάντουας.

Κατά τη διάρκεια της εξουσίας του επισκέφθηκε τη Μάντουα ο διάσημος ουμανιστής Βιττορίνο ντα Φέλτρε και πολλοί καλλιτέχνες, όπως ο Πιζανέλλο και άλλοι. Είναι το ξεκίνημα της πόλης ως σημαίνοντος κέντρου της Αναγέννησης. Ίδρυσε το πρώτο εργαστήριο κατασκευής διακοσμητικών ταπήτων (tapisserie) στην Ιταλία.

## Οικογένεια
Το 1409 νυμφεύτηκε την Πάολα Μαλατέστα, κόρη του Μαλατέστα Δ΄ κυρίου του Πέζαρο και είχε τέκνα:
* Λουδοβίκος Γ΄ 1412-1478, μαρκήσιος της Μάντουα.
* Κάρλο, π.1415-1456, κύριος της Σαμπιονέτα, του Μποτσόλο και της Λουτσάρα.
* Αλέξανδρος 1427-1466, κύριος της Βόλτα, της Καβριάνας και του Καστελάρο. Νυμφεύτηκε την Αγνή ντα Μοντεφέλτρο, κόρη του Γκουινταντόνιο κόμη του Ουρμπίνο.
* Τζιανλουτσίνο 1421-1448,
* Μαργαρίτα, απεβ. 1439, παντρεύτηκε τον Λεονέλλο των Έστε μαρκήσιο της Φερράρα και της Μόντενα.
* Καικιλία 1425-1451, μοναχή στο αβαείο Σάντα Κιάρα της Μάντοβα. Ο Πιζανέλλο χάραξε ένα μετάλλιο γι' αυτήν.
* Λεονέλα, μοναχή.

## Πρόγονοι

## Υποσημειώσεις


## Πηγές
* Biography at the Gonzaga family website 

## Εξωτερικοί σύνδεσμοι
* 

Κατηγορία:Οίκος των Γκοντζάγκα
Unbehagen

To ***Unbehagen*** είναι το δεύτερο στούντιο άλμπουμ των Nina Hagen Band που κυκλοφόρησε το 1979 από την CBS Records. Είναι το μοιραίο άλμπουμ, αφού μετά που κυκλοφόρησε, το συγκρότημα  διαλύθηκε. Η Νίνα Χάγκεν ακολούθησε προσωπική καριέρα, και τα υπόλοιπα μέλη του συγκροτήματος ίδρυσαν τους Σπλιφφ.

Τρία απο τα τραγούδια του άλμουμ κυκλοφόρησαν ως σινγκλ. και , τρίΤο άλμπουμ. 

Γενικά το άλμπουμ γνώρισε κάποια επιτυχία και έγινε χρυσός δίσκος στη  Γερμανία το 1981, με πωλήσεις άνω των 250.000 αντίτυπων.

## Αναφορές

Κατηγορία:Άλμπουμ του 1979
Βουλγαρικό Πρακτορείο Ειδήσεων

thumb|right|250px|Η κεντρική είσοδος του μεγάρου που στεγάζεται το πρακτορείο.
Το **Βουλγαρικό Πρακτορείο Ειδήσεων** ( (БТА), δηλαδή *Βουλγαρικό Τηλεγραφικό Πρακτορείο*) είναι το εθνικό ειδησεογραφικό πρακτορείο της Βουλγαρίας. 

## Ιστορικό
Ιδρύθηκε το 1898 με διάταγμα του τσάρου Φερδινάνδου Α΄ επί πρωθυπουργίας του Κονσταντίν Στόιλοφ. Αποτελεί την κύρια πηγή πληροφόρησης των Μέσων Μαζικής Ενημέρωσης της χώρας και των κυβερνητικών υπηρεσιών της. Το τελευταίο καταστατικό, που περιγράφει τον σκοπό λειτουργίας της, επικυρώθηκε το 1994. Είναι μέλος της Ευρωπαϊκής Ένωσης Πρακτορείων Ειδήσεων (ΕΑΝΑ), της Ένωσης Πρακτορείων Ειδήσεων Μαύρης Θάλασσας (BSANNA). Είναι ιδρυτικό μέλος της Συμμαχίας Βαλκανικών Πρακτορείων Ειδήσεων (ABNA).

Το πρακτορείο εκδίδει την *"[[Daily News (εφημερίδα Βουλγαρίας)|Daily News]]"*, την μόνη αγγλόφωνη εφημερίδα στη χώρα, το εβδομαδιαίο οικονομικό περιοδικό *Bulgarian Economic Outlook* στα βουλγαρικά και στα αγγλικά, καθώς και επίσης το εβδομαδιαίο περιοδικό *"Paraleli"*, το μηναίο πολιτιστικής θεματολογίας περιοδικό *"LIK"* και το *"100%"*.

## Παραπομπές


## Εξωτερικοί σύνδεσμοι

*   Επίσημη ιστοσελίδα

Κατηγορία:Ειδησεογραφικά πρακτορεία
Κατηγορία:Μέσα Μαζικής Ενημέρωσης στη Βουλγαρία
Κατηγορία:Σόφια